Et molekyles relative evne til at afgive en hydron er bestemt af dets [[syrestyrkeeksponent]] (p''K''<sub>a</sub>-værdi). En lav p''K''<sub>a</sub>-værdi indikerer, at molekylet er surt og let vil afgive en hydron for at omdannes til sin korresponderende base. p''K''<sub>a</sub>-værdien er bestemt af flere ting, men først og fremmest stabiliteten af den [[Korresponderende syre-basepar|korresponderende base]]. Stabiliteten af den korresponderende base bestemmes primært af dens evne til at stabilisere negativ ladning. En af de vigtigste måder, hvorpå den korresponderende base kan stabilisere negativ ladning, er ved hjælp af [[Resonans (kemi)|resonans]].<ref>Bruice, Paula Yurkanis. ''Organic Chemistry'', 7th edition, pp. 68-70. Pearson, 2013, {{ISBN|978-0-321-85310-3}}. {{en sprog}}</ref> Tilstedeværelsen af elektrontiltrækkende [[Funktionel gruppe|funktionelle grupper]] (der stabiliserer den korresponderende base ved at øge spredningen af den elektriske ladning) og elektrondonerende funktionelle grupper (der mindsker stabiliteten ved at mindske spredningen af elektrisk ladning) er med til at bestemme p''K''<sub>a</sub>-værdien af et molekyle. [[Opløsningsmiddel|Opløsningsmidlet]] kan også bidrage til at stabilisere den korresponderende bases negative ladning.
Kemi